Държавен вестник, бр. 87, 2004 г., стр. 13

Б Р О Й  87
Д Ъ Р Ж А В Е Н   В Е С Т Н И К
С Т Р .  13
Език на разглеждане на делата
Чл. 23. Разглеждането на делото се извър-
шва на български език, но ако една от страните
е със седалище или местожителство в чужбина,
те могат да се споразумеят да бъде използван
друг език. Споразумението трябва да се постиг-
не преди образуване на решаващия орган. Той
назначава за страната, която не владее българ-
ски език, преводач. Възнаграждението на пре-
водача е за сметка на тази страна независимо
от изхода на делото.
Разглеждане на делото
Чл. 24. (1) Делото се разглежда в заседание,
на което страните могат да участват лично или
чрез надлежно овластени представители. Пред-
ставителите могат да бъдат и чужди граждани,
когато седалището или местожителството на
страната е в чужбина.
(2) Делото се разглежда при закрити врата.
С разрешение на решаващия орган и при съгла-
сие на страните на заседанието могат да при-
състват и лица, които не участват в делото.
(3) По съгласие на страните делото може да
бъде разгледано и решено, без те да се призова-
ват на заседание, само въз основа на представе-
ни от тях писмени доказателства и писмени
становища. Решаващият орган може да призо-
ве страните на заседание, ако намери, че дело-
то се нуждае от допълнително изясняване.
(4) Делото се разглежда без призоваване на
страните, ако ответниците в отговора на иско-
вата молба са заявили, че признават иска.
Неявяване на страна
Чл. 25. (1) Неявяването на страна, надлеж-
но известена за времето и мястото на арбит-
ражното заседание, не е основание за отлагане
на делото.
(2) Решаващият орган отлага делото само
ако страната и нейният пълномощник не могат
да се явят поради препятствие, което страната
не може да отстрани.
(3) Всяка страна може да поиска делото да
се разгледа в нейно отсъствие.
Възражение за некомпетентност
Чл. 26. (1) Решаващият орган проверява дали
разглеждането на делото е от компетентността
на Арбитражния съд.
(2) Решаващият орган се произнася относно
компетентността на Арбитражния съд и когато
тя се оспорва поради липса или недействител-
ност на арбитражното споразумение.
(3) Възражението за некомпетентност на
Арбитражния съд трябва да е направено най-
късно в срока за отговор на исковата молба. То
може да бъде направено и от страната, която е
избрала или е участвала в избора на арбитър.
(4) Когато бъде поставен въпрос извън ком-
петентността на Арбитражния съд, възражени-
ето за некомпетентност трябва да бъде напра-
вено веднага.
(5) Решаващият орган може да уважи и нап-
равено по-късно възражение за некомпетент-
ност, ако има уважителна причина за закъс-
нението.
(6) По възражението за некомпетентност
решаващият орган се произнася с определе-
ние, преди да навлезе в разглеждане на дело-
то по същество, освен ако разрешаването на
спора относно компетентността е обусловено
от разрешаването на спора по съществото на
делото.
(7) Ако решаващият орган отхвърли възра-
жението за некомпетентност, арбитражното
производство се провежда, въпреки че ответ-
никът отказва или се въздържа да вземе учас-
тие в него.
Обезпечаване на иска
Чл. 27. (1) Ако страните не са уговорили
друго, Арбитражният съд може по искане на
една от тях да задължи другата страна да вземе
подходящи мерки за обезпечаване правата на
молителя. Обезпечителните мерки не могат да
засягат трети лица. При допускане на тези мер-
ки Арбитражният съд може да определи гаран-
ция, която молителят да представи.
(2) Предявените или бъдещите искове по
чл. 120, ал. 1 ЗОП могат да бъдат обезпечавани
чрез спиране на изпълнението от районния съд
на оспореното решение на възложителя.
Доказателства
Чл. 28. (1) Всяка страна трябва да докаже
обстоятелствата, на които основава своя иск
или възражения.
(2) С оглед на обстоятелствата по делото
решаващият орган може да приеме за доказа-
ни фактите, относно които страната е създа-
ла пречки за събиране на допуснати от него
доказателства.
(3) Страната може да представи писмените
доказателства в оригинал или заверено от нея
копие. Решаващият орган има право да поиска
превод на тези доказателства на друг език, ко-
гато това е в интерес на разглеждането на дело-
то. Представените от едната страна писмени
доказателства се връчват на другата страна
своевременно.
(4) Проверка на доказателствата се извър-
шва по ред, установен от решаващия орган.
Той може да възложи тази проверка на един
от арбитрите. За проверката на стоки и вещи,
както и за оглед страните се уведомяват свое-
временно.
(5) Арбитрите преценяват доказателствата
по свое свободно убеждение.
(6) Когато страна в производството изрич-
но е заявила, че представени от нея доказа-
телства съдържат конфиденциална информа-
ция, председателят на решаващия състав може
да разпореди вземането на подходящи мерки
за опазване на конфиденциалността на ин-
формацията.